
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2197 

14 Νοεμβρίου 2007 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Εκχώρηση δικαιώματος υπογραφής διαφόρων εγ¬ 
γράφων στον προσωρινό Διευθυντή του Ενιαίου 

Ταμείου Ασφάλισης Τραπεζοϋπαλλήλων. 1 

Έγκριση του φορέα με την επωνυμία «3 ΟΕΒΤ ΕΥ¬ 
ΡΩΠΑΪΚΟΣ ΟΡΓΑΝΙΣΜΟΣ ΠΙΣΤΟΠΟΙΗΣΗΣ Α.Ε.», ως 
Οργανισμού Ελέγχου και Πιστοποίησης προϊό¬ 
ντων βιολογικής γεωργίας. 2 

Έγκριση του φορέα με την επωνυμία «Οννεγε διαδρο¬ 
μές ποιότητας α.ε.», ως Οργανισμού Ελέγχου και 
Πιστοποίησης προϊόντων βιολογικής γεωργίας. 3 

Τροποποίηση του Οργανισμού Εσωτερικής Υπηρε¬ 
σίας του Δήμου Δάφνης. 4 

Έγκριση Οργανισμού Εσωτερικής Υπηρεσίας του Νο¬ 
μικού Προσώπου του Δήμου Καστελλίου με την 
επωνυμία «Σακορράφειος Δημοτική Βιβλιοθήκη 

Καστελλίου Πεδιάδος». 5 

Σύσταση Δημοτικής Επιχείρησης'Υδρευσης Άρδευσης 

και Αποχέτευσης Δήμου Κύμης (ΔΈ.Υ.Α.ΑΚ.). 6 

Έγκριση υπερωριακής απασχόλησης υπαλλήλων του 
Νομαρχιακού Διαμερίσματος Ροδόπης για το 2ο 
εξάμηνο του έτους 2007. 7 


ΑΠΟΦΑΣΕΙ Σ 

Αριθμ. Φ.20203/230 07/2362 (1) 


Εκχώρηση δικαιώματος υπογραφής διαφόρων εγγρά¬ 
φων στον προσωρινό Διευθυντή του Ενιαίου Ταμεί¬ 
ου Ασφάλισης Τραπεζοϋπαλλήλων. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το αρ. 1 του ν. 861/1979 (Α 2) «Περί απλουστεύσεως 
της διαδικασίας αναγνώρισης χρόνου προϋπηρεσίας και 
απονομής των πάσης (ρύσεως παροχών στους ασφαλι¬ 
σμένους των Α.Ο. αρμοδιότητας Υπουργείου Κοινωνικών 
Υπηρεσιών και άλλων διατάξεων», όπως συμπληρώθηκε 
με το άρθρο 13 του ν. 984/1979 (Α 237). 

2. Το π.δ/μα 206/2007 (Α 232) «Διορισμός Υπουργών 
και Υφυπουργών». 

3. Την 102/68ης Συν./4.7.2007 απόφαση του Δ.Σ. του 
ταμείου, η οποία στάλθηκε με το Φ. ΕΤΑΤ/4962/9.8.2007 
έγγραφό του. 


4. Το γεγονός ότι, από τις διατάξεις της απόφασης 
αυτής, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε την 102/684ε Συν./4.7.2007 απόφαση του 
Δ.Σ. του Ενιαίου Ταμείου Ασφάλισης Τραπεζοϋπαλλήλων, 
με την οποία εκχωρείται στον προσωρινό Διευθυντή του 
Ταμείου η αρμοδιότητα υπογραφής εγγράφων προς: 

- Την Εμπορική Τράπεζα για πληρωμή των μηνιαίων 
συντάξεων, απόδοση κρατήσεων από τις συντάξεις σε 
τρίτους, απόδοση Φ.Μ.Υ. των συντάξεων που καταβλή¬ 
θηκαν τον προηγούμενο μήνα, καθώς και στον συνεται¬ 
ρισμό της τράπεζας για έναρξη ή διακοπή της σχετικής 
κράτησης και της κράτησης «ΟΜΑΔΙΚΗ ΑΣΦΑΛΙΣΗ». 

- Κύριους και επικουρικούς φορείς για χορήγηση 
βεβαίωσης ποσού σύνταξης και επιβεβαίωσης χρόνου 
επικουρικής ασφάλισης. 

- Ασφαλισμένους και συνταξιούχους, σχετικά με τη θε- 
μελίωση δικαιώματος απονομής σύνταξης και χορήγησης 
βεβαίωσης χρόνου επικουρικής ασφάλισης για το διάστημα 
μέχρι 17.4.2006 και στο σύλλογο συνταξιούχων για έναρξη 
ή διακοπή της κράτησης εισφοράς υπέρ συλλόγου. 

Επίσης, την υπογραφή των αποφάσεων αναγνώρισης 
πρόσθετου συντάξιμου χρόνου, απονομής σύνταξης και 
τροποποιητικές αποφάσεις, της δήλωσης απόδοσης 
Φ.Μ.Υ. στην Εφορία, χορήγησης βεβαιώσεων αποδοχών- 
συντάξεων και τις Βεβαιώσεις καταβολής ποσών στο 
ΕΤΑΤ για εξόφληση εξαγορών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 332046 (2) 

Έγκριση του φορέα με την επωνυμία «3 ΟΕΒΤ ΕΥΡΩ¬ 
ΠΑΪΚΟΣ ΟΡΓΑΝΙΣΜΟΣ ΠΙΣΤΟΠΟΙΗΣΗΣ Α.Ε.», ως Ορ¬ 
γανισμού Ελέγχου και Πιστοποίησης προϊόντων βι¬ 
ολογικής γεωργίας. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 90 του «Κώδικα Νομοθεσίας για την 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (Α 98). 

β) Του άρθρου 22 του ν. 992/1979 «Περί οργανώσε- 
ως των διοικητικών Υπηρεσιών δια την εφαρμογήν της 
Συνθήκης Προσχωρήσεως της Ελλάδος εις τας Ευρω¬ 
παϊκός Κοινότητας και ρυθμίσεως συναφών θεσμικών 
και οργανωτικών θεμάτων» (Α' 280). 

2. Το ν. άρθρου 2637/1998 (Α' 200), Κεφ. Γ' «Σύσταση 
Οργανισμού Πιστοποίησης Λογαριασμών, Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων, Οργανισμού Πιστοποίησης και 
Επίβλεψης Γεωργικών Προϊόντων, Γενικών Δ/νσεων και θέ¬ 
σεων προσωπικού στο Υπουργείο Γεωργίας και Εταιρείας 
Αξιοποίησης Αγροτικής Γης και άλλες διατάξεις». 

3. Τον Καν. (ΕΟΚ) 2092/1991 «για το βιολογικό τρόπο 
παραγωγής των γεωργικών προϊόντων και των σχετι¬ 
κών ενδείξεων στα γεωργικά προϊόντα και στα είδη 
διατροφής», του Συμβουλίου της 24ης Ιουνίου 1991, (ί 
198), όπως συμπληρώθηκε από τον Καν. (ΕΚ) 1804/1999 
του Συμβουλίου της 19ης Ιουλίου 1999 (I 222). 

4. Την υπ’ αριθμ. 245090/31.1.2006 (ΦΕΚ 157/Β710.2.2006) 
κοινή υπουργική απόφαση των Υπουργών Εσωτερικών, 
Δημόσιας Διοίκησης & Αποκέντρωσης, Εθνικής Οικονο¬ 
μίας και Οικονομικών, και Αγροτικής Ανάπτυξης & Τρο¬ 
φίμων «Καθορισμός συμπληρωματικών μέτρων για την 
εφαρμογή του Καν.(ΕΟΚ)2092/91 του Συμβουλίου περί του 
βιολογικού τρόπου παραγωγής γεωργικών προϊόντων και 
των σχετικών ενδείξεων στα γεωργικά προϊόντα και στα 
είδη διατροφής ως έχει τροποποιηθεί και ισχύει». 

5. Την υπ’ αριθμ. Υ265/121.10.2007 (ΦΕΚ 2016 Β/12.10.2007) 
κοινή υπουργική απόφαση του Πρωθυπουργού και του 
Υπουργού Αγροτικής Ανάπτυξης και Τροφίμων «Ανάθεση 
αρμοδιοτήτων στον Υφυπουργό Αγροτικής Ανάπτυξης 
& Τροφίμων Κωνσταντίνο Κιλτίδη». 

6. Την αιτιολογημένη γνώμη του Ο.Π.Ε.ΓΕ.Π υπ’ αριθμ. 
7831/5.7.2007 και απόφαση της 121ης /13.6.2007 τακτικής 
συνεδρίασης του Δ.Σ. 

7. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τη λειτουργία του φορέα με την επωνυ¬ 
μία “3 ΟΕΒΤ ΕΥΡΩΠΑΪΚΟΣ ΟΡΓΑΝΙΣΜΟΣ ΠΙΣΤΟΠΟΙΗΣΗΣ 
Α.Ε.”, ως Οργανισμού Ελέγχου και Πιστοποίησης γεωρ¬ 
γικών προϊόντων και ειδών διατροφής που προορίζο¬ 
νται να φέρουν ενδείξεις αναφερόμενες στο βιολογικό 
τρόπο παραγωγής, σύμφωνα με το άρθρο 6 της κοινής 
υπουργικής απόφασης υπ’ αριθμ. 245090/31.1.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Οκτωβρίου 2007 

ο ΥΦΥΠΟΥΡΓΟΣ 

ΚΩΝΣΤΑΝΤΙΝΟΣ ΚΙΛΤΙΔΗΣ 
-♦- 

Αριθμ. 332047 (3) 

Έγκριση του φορέα με την επωνυμία «Οννβγε διαδρομές 
ποιότητας α.ε.», ως Οργανισμού Ελέγχου και Πιστο¬ 
ποίησης προϊόντων βιολογικής γεωργίας. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 90 του «Κώδικα Νομοθεσίας για την 


Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (Α 98). 

β) Του άρθρου 22 του ν. 992/1979 «Περί οργανώσε- 
ως των διοικητικών Υπηρεσιών δια την εφαρμογήν της 
Συνθήκης Προσχωρήσεως της Ελλάδος εις τας Ευρω¬ 
παϊκός Κοινότητας και ρυθμίσεως συναφών θεσμικών 
και οργανωτικών θεμάτων» (Α' 280). 

2. Το ν. άρθρου 2637/1998 (Α' 200), Κεφ. Γ' «Σύσταση 
Οργανισμού Πιστοποίησης Λογαριασμών, Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων, Οργανισμού Πιστοποίησης 
και Επίβλεψης Γ εωργικών Προϊόντων, Γ ενικών Δ/νσεων 
και θέσεων προσωπικού στο Υπουργείο Γεωργίας και 
Εταιρείας Αξιοποίησης Αγροτικής Γης και άλλες δια¬ 
τάξεις». 

3. Τον Καν. (ΕΟΚ) 2092/1991 «για το βιολογικό τρόπο 
παραγωγής των γεωργικών προϊόντων και των σχετι¬ 
κών ενδείξεων στα γεωργικά προϊόντα και στα είδη 
διατροφής», του Συμβουλίου της 24ης Ιουνίου 1991, (ί 
198), όπως συμπληρώθηκε από τον Καν. (ΕΚ) 1804/1999 
του Συμβουλίου της 19ης Ιουλίου 1999 (Ι_ 222). 

4. Την υπ’ αριθμ. 245090/31.1.2006 (ΦΕΚ 157/Β'/10.2.2006) 
κοινή υπουργική απόφαση των Υπουργών Εσωτερικών, 
Δημόσιας Διοίκησης & Αποκέντρωσης, Εθνικής Οικο¬ 
νομίας και Οικονομικών, και Αγροτικής Ανάπτυξης & 
Τροφίμων «Καθορισμός συμπληρωματικών μέτρων για 
την εφαρμογή του Καν.(ΕΟΚ)2092/91 του Συμβουλίου 
περί του βιολογικού τρόπου παραγωγής γεωργικών 
προϊόντων και των σχετικών ενδείξεων στα γεωργικά 
προϊόντα και στα είδη διατροφής ως έχει τροποποιηθεί 
και ισχύει». 

5. Την υπ’ αριθμ. Υ265/121.10.2007 (ΦΕΚ 2016 Β/12.10.07) 
κοινή υπουργική απόφαση του Πρωθυπουργού και του 
Υπουργού Αγροτικής Ανάπτυξης και Τροφίμων «Ανάθεση 
αρμοδιοτήτων στον Υφυπουργό Αγροτικής Ανάπτυξης 
& Τροφίμων Κωνσταντίνο Κιλτίδη» 

6. Την αιτιολογημένη γνώμη του Ο.Π.Ε.ΓΕ.Π. υπ’ αριθμ. 
7831/5.7.2007 και απόφαση της 121ης /13.6.2007 τακτικής 
συνεδρίασης του ΔΣ. 

7. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τη λειτουργία του φορέα με την επωνυμία 
Ό ΝΛ/ΑΥ8 ΔΙΑΔΡΟΜΕΣ ΠΟΙΟΤΗΤΑΣ Α.Ε.”, ως Οργανισμού 
Ελέγχου και Πιστοποίησης γεωργικών προϊόντων και 
ειδών διατροφής που προορίζονται να φέρουν ενδείξεις 
αναφερόμενες στο βιολογικό τρόπο παραγωγής, σύμ¬ 
φωνα με το άρθρο 6 της κοινής υπουργικής απόφασης 
υπ’ αριθμ. 245090/31.1.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Οκτωβρίου 2007 

ο ΥΦΥΠΟΥΡΓΟΣ 

ΚΩΝΣΤΑΝΤΙΝΟΣ ΚΙΛΤΙΔΗΣ 
-♦- 

Αριθμ. 37109 (4) 

Τροποποίηση του Οργανισμού Εσωτερικής Υπηρεσίας 
του Δήμου Δάφνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του αρθ. 8 του ν. 2503/1997. 

2. Τις σχετικές διατάξεις του Δ.Κ.Κ. (ν. 3463/2006). 

3. Τις διατάξεις του άρθρου 10 του ν. 3584/2007. 

4. Την υπ’ αριθμ. 98/2007 απόφαση του Δημοτικού 
Συμβουλίου του Δήμου Δάφνης περί τροποποίησης του 
Οργανισμού Εσωτερικής Υπηρεσίας αυτού. 

5. Τη σύμφωνη γνωμοδότηση του οικείου Υπηρεσιακού 
Συμβουλίου που διατυπώθηκε στο 14/2007 πρακτικό του. 

6. Την υπ’ αριθμ. οικ. 16978/2003 απόφαση Γενικού 
Γραμματέα Περιφέρειας Αττικής περί μεταβίβασης αρ¬ 
μοδιοτήτων (Φ.Ε.Κ. 1693/18.11.2003), αποφασίζουμε: 

Εγκρίνεται η υπ’ αριθμ. 98/2007 απόφαση του Δημοτι¬ 
κού Συμβουλίου του Δήμου Δάφνης περί τροποποίησης 
του Οργανισμού Εσωτερικής Υπηρεσίας ως εξής: 

ΚΕΦΑΛΑΙΟ Β' 

Άρθρο 8 

Στελέχωση Δήμου 

Β. ΠΡΟΣΩΠΙΚΟ ΔΗΜΟΣΙΟΥ ΔΙΚΑΙΟΥ 

ΚΑΤΗΓΟΡΙΕΣ - ΚΛΑΔΟΙ - ΕΙΔΙΚΟΤΗΤΕΣ - ΘΕΣΕΙΣ - 
ΠΑΡΑΤΗΡΗΣΕΙΣ 

ΤΕ Διεκπεραίωσης υποθέσεων πολιτών 1 θέση 

ΔΕ Διεκπεραίωσης υποθέσεων πολιτών 3 θέσεις 

Από την παρούσα τροποποίηση του Οργανισμού προ- 
καλείται δαπάνη ύψους 30.000 € για το έτος 2007, η 
οποία έχει προβλεφθεί σε βάρος του προϋπολογισμού 
του Δήμου Δάφνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

- ♦ - 

Αριθμ. 23694 (5) 

Έγκριση Οργανισμού Εσωτερικής Υπηρεσίας του Νομι¬ 
κού Προσώπου του Δήμου Καστελλίου με την επω¬ 
νυμία «Σακορράφειος Δημοτική Βιβλιοθήκη Καστελ¬ 
λίου Πεδιάδος» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 10 του ν. 3584/2007 «περί 
κυρώσεως του Κώδικα περί Κατάστασης Δημοτικών και 
Κοινοτικών Υπαλλήλων». 

2. Τις διατάξεις των άρθρων 18 του ν.2539/1997 και την υπ’ 
αριθμ. 42036/εγκ.34/17.12.1998 εγκύκλιο του ΥΠ.ΕΣ.Δ.Δ.Α. 

3. Τις διατάξεις του άρθρου 13 του ν. 2672/1998 και 
του ν. 2503/1997. 

4. Την υπ’ αριθμ. 6730/12.8.2003 εξουσιοδοτική απόφα¬ 
ση του Γ.Γ.Π.Κ. περί ορισμού εισηγητών και μεταβίβαση 
εξουσίας υπογραφής αποφάσεων και άλλων πράξεων 
στο Γ ενικό Διευθυντή, στους προϊσταμένους τμημάτων 
και γραφείων των υπηρεσιών της Περιφέρειας Κρή¬ 
της. 

5. Την υπ’ αριθμ. 124/2003 απόφαση του Δημοτικού 
Συμβουλίου Καστελλίου σχετικά με την έγκριση του 
Οργανισμού Εσωτερικής Υπηρεσίας του Νομικού Προ¬ 
σώπου, η οποία περιήλθε στην Υπηρεσία μας με το υπ’ 
αριθμ. 2788/18.6.2003 έγγραφο του Δήμου Καστελλίου 
στις 6.8.2003. 

6. Την υπ’ αριθμ. 8/2003 απόφαση του Διοικητικού 
Συμβουλίου Της Σακορράφειου Δημοτικής Βιβλιοθήκης 
Καστελλίου Πεδιάδος σχετικά με την ψήφιση του Οργα¬ 


νισμού Εσωτερικής Υπηρεσίας του Νομικού Προσώπου, 
η οποία περιήλθε στην Υπηρεσία μας με το υπ’ αριθμ. 
57/13.6.2003 έγγραφό του στις 5.8.2003. 

7. Το υπ’ αριθμ. 5/10.9.2003 πρακτικό συνεδριάσεως 
του Υπηρεσιακού Συμβουλίου ΟΤΑ Ν. Ηρακλείου, με το 
οποίο δίδεται η θετική του γνωμοδότηση για την ψήφι¬ 
ση του Ο.Ε.Υ. της Σακορράφειο Δημοτικής Βιβλιοθήκης 
Καστελλίου Πεδιάδος. 

8. Το υπ’ αριθμ. 74/25.9.2007 έγγραφο της Σακοράφειου 
Δημοτικής Βιβλιοθήκης με το οποία μας ξαναστάλθηκε 
η υπ’ αριθμ. 8/2003 απόφαση του Διοικητικού Συμβου¬ 
λίου της, η οποία εκ παραδρομής δεν εγκρίθηκε και 
δεν εστάλη στο Εθνικό Τυπογραφείο για δημοσίευση, 
αποφασίζουμε: 

Εγκρίνουμε τον Οργανισμό Εσωτερικής Υπηρεσίας 
του Νομικού Προσώπου του Δήμου Καστελλίου με την 
επωνυμία «Σακορράφειος Δημοτική Βιβλιοθήκη Καστελ¬ 
λίου Πεδιάδος» ως ακολούθως: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ Ν.Π.Δ.Δ. 
ΜΕ ΤΗΝ ΕΠΩΝΥΜΙΑ «ΣΑΚΟΡΡΑΦΕΙΟΣ ΔΗΜΟΤΙΚΗ ΒΙΒΛΙ¬ 
ΟΘΗΚΗ ΚΑΣΤΕΛΛΙΟΥ ΠΕΔΙΑΔΟΣ» 

ΚΕΦΑΛΑΙΟ Α' 

ΔΙΑΡΘΡΩΣΗ ΚΑΙ ΛΕΙΤΟΥΡΓΙΑ ΥΠΗΡΕΣΙΩΝ 
Άρθρο 1 

Διάρθρωση και αρμοδιότητες υπηρεσιών 

Οι υπηρεσίες της Σακορράφειου Δημοτικής Βιβλιοθή¬ 
κης διαρθρώνονται σε ένα αυτοτελές τμήμα που περι¬ 
λαμβάνει τα παρακάτω 4 γραφεία με τις αρμοδιότητες 
που αναφέρονται σε κάθε ένα από αυτά: 

1. ΓΡΑΦΕΙΟ ΟΡΓΑΝΩΣΗΣ ΚΑΙ ΛΕΙΤΟΥΡΓΙΑΣ ΤΗΣ ΒΙ¬ 
ΒΛΙΟΘΗΚΗΣ 

2. ΓΡΑΦΕΙΟ ΔΙΟΙΚΗΤΙΚΩΝ ΥΠΗΡΕΣΙΩΝ 

3. ΓΡΑΦΕΙΟ ΟΙΚΟΝΟΜΙΚΩΝ ΥΠΗΡΕΣΙΩΝ 

4. ΓΡΑΦΕΙΟ ΠΟΛΙΤΙΣΤΙΚΩΝ ΕΚΔΗΛΩΣΕΩΝ 

1. ΓΡΑΦΕΙΟ ΟΡΓΑΝΩΣΗΣ ΚΑΙ ΛΕΙΤΟΥΡΓΙΑΣ ΤΗΣ ΒΙ¬ 
ΒΛΙΟΘΗΚΗΣ 

• Μελετά τις τρέχουσες και εκτιμά τις μελλοντικές 
ανάγκες των χρηστών της Δημοτικής Βιβλιοθήκης και 
παρακολουθεί τις ελληνικές και διεθνείς εξελίξεις της 
Βιβλιοθηκονομίας, καθορίζοντας, αναθεωρώντας και 
προσαρμόζοντας τα κριτήρια και τα πρότυπα σύμφω¬ 
να μ’ αυτά. 

• Εισηγείται στο Διοικητικό Συμβούλιο το αναλυτικό 
πρόγραμμα δραστηριοτήτων της Βιβλιοθήκης και έχει 
την ευθύνη της εφαρμογής και εκτέλεσης του εγκεκρι¬ 
μένου προγράμματος. 

• Μελετά την παροχή νέων υπηρεσιών με την εφαρ¬ 
μογή μεταξύ των άλλων σύγχρονων τεχνολογικών με¬ 
θόδων όπως οι εφαρμογές Η/Υ ή δημιουργία κέντρων 
πληροφοριών σχετικά με το βιβλίο για ειδικές κατηγο¬ 
ρίες πληθυσμού του Δήμου Καστελλίου. 

• Παρέχει κάθε δυνατότητα για την εξυπηρέτηση 
μέσω του δανεισμού του υλικού της Βιβλιοθήκης. 

• Τηρεί ειδικό αρχείο για τις περιοδικές εκδόσεις. 

• Τηρεί βιβλίο εισαγωγής για όλο το υλικό της Βι¬ 
βλιοθήκης που αποκτά με αγορά, ανταλλαγή, δωρεά, 
κληρονομιά ή κληροδοσία. 

• Ευθύνεται για την επιλογή του βιβλιακού ή άλλου 
υλικού καθώς και της εφαρμογής των όρων αγοράς σε 
συνεργασία με το γραφείο οικονομικών υπηρεσιών του 
Νομικού Προσώπου. 

• Συνεργάζεται με τη σχολική κοινότητα διοργανώ- 
νοντας εκδηλώσεις που προάγουν την εκπαιδευτική 
διαδικασία. 

• Διοργανώνει εκθέσεις βιβλίου εντός και εκτός του 
χώρου της Βιβλιοθήκης. 

• Επιμελείται της έκδοσης πληροφοριακού εντύπου 
για τα νέα βιβλία της Βιβλιοθήκης καθώς και ενημερω¬ 
τικά δελτία για την προώθηση του βιβλίου. 

• Ευθύνεται για την οργάνωση και λειτουργία ειδικών 
δανειστικών τμημάτων όπως παιδικών, ειδικών συλλό¬ 
γων κ.λπ. 

• Παρέχει τη δυνατότητα οη Μη© σύνδεσης με δίκτυα 
λαϊκών ή άλλων βιβλιοθηκών. 

• Αναπτύσσει τις κατάλληλες δημόσιες σχέσεις με 
άλλες Βιβλιοθήκες, Οργανισμούς και Ενώσεις. 

• Φροντίζει για τη συντήρηση και αποκατάσταση του 
υλικού διατηρώντας μονάδα βιβλιοδεσίας. 

2. ΓΡΑΦΕΙΟ ΔΙΟΙΚΗΤΙΚΩΝ ΥΠΗΡΕΣΙΩΝ 

• Χειρίζεται όλα τα θέματα διοικητικής και οικονομι¬ 
κής φύσεως της Βιβλιοθήκης. 

• Φροντίζει για την τήρηση και παρακολούθηση της 
ισχύουσας κάθε φορά νομοθεσίας σχετικά με την υπη¬ 
ρεσιακή και συνταξιοδοτική κατάσταση προσωπικού. 

• Χειρίζεται όλα τα θέματα που αναφέρονται στην 
πρόσληψη μόνιμου και έκτακτου προσωπικού για την 
κάλυψη των αναγκών του Νομικού Προσώπου. Επίσης 
θέματα σχετικά με τις τοποθετήσεις, μεταθέσεις, αξι¬ 
ολόγηση, απόσπαση, σύνταξη και προσδιορισμό της 
αποζημίωσης σε περίπτωση αποχώρησης. 

• Τηρεί και ενημερώνει τους ατομικούς φακέλους του 
προσωπικού και μεριμνά για τη χορήγηση βεβαιώσεων. 

• Επιμελείται της παραλαβής, πρωτοκόλλησης και 
διανομής κάθε εισερχόμενου και εξερχόμενου εγγράφου 
και τηρεί αρχείο αλληλογραφίας. 

• Μεριμνά για τη φύλαξη και καθαριότητα των χώρων 
ευθύνης του Νομικού Προσώπου. 

• Φροντίζει για την καλή λειτουργία των Ηλεκτρονικών 
και Ηχητικών μηχανημάτων του Νομικού Προσώπου. 

• Συντάσσει τις απαραίτητες εκθέσεις για τη συντή¬ 
ρηση, βελτίωση και επισκευή τους. 

• Τηρεί βιβλίο χρέωσης της κινητής και ακίνητης πε¬ 
ριουσίας καθώς και βιβλίο πάγιων στοιχείων. 

3. ΓΡΑΦΕΙΟ ΟΙΚΟΝΟΜΙΚΩΝ ΥΠΗΡΕΣΙΩΝ 

• Καταρτίζει τον προϋπολογισμό εσόδων-εξόδων και 
τον υποβάλλει στο Δ.Σ. μέσα στις προθεσμίες που ορίζει 
ο Δ.Κ.Κ. 

• Παρακολουθεί την εξέλιξη του προϋπολογισμού και 
εισηγείται τυχόν αναμόρφωσή του. 

• Διενεργεί κάθε είδους λογιστικές εγγραφές και 
επιμελείται της εκκαθάρισης και εντολής πληρωμών 
κάθε δαπάνης. 

• Εκδίδει χρηματικά εντάλματα πληρωμών και μισθο¬ 
δοσίας προσωπικού και τηρεί μισθολογικά μητρώα όλου 
του μόνιμου και έκτακτου προσωπικού για την παροχή 
πληροφοριών των πάσης φύσεως αποδοχών τους. 

• Αποδίδει τις κρατήσεις μέσω του Δημόσιου Ταμείου ή 
άλλου φορέα στα διάφορα Ασφαλιστικά Ταμεία του μόνιμου 
και έκτακτου προσωπικού καθώς και των συνεργατών. 

• Φροντίζει για την εκκαθάριση των αμοιβών των 
έκτακτων συνεργατών του Νομικού Προσώπου. 

• Καταρτίζει σε συνεργασία με την Ταμιακή Υπηρεσία 
του Δήμου τον απολογισμό εσόδων-εξόδων. 


• Συγκεντρώνει όλα τα αιτήματα που αναφέρονται στις 
προμήθειες και διεξάγει όλες τις προβλεπόμενες από το 
νόμο διαδικασίες για την πραγματοποίησή τους. 

• Ελέγχει τη νομιμότητα και πληρότητα όλων των 
σχετικών παραστατικών και πράξεων και τηρεί μητρώο 
προμηθευτών. 

4. ΓΡΑΦΕΙΟ ΠΟΛΙΤΙΣΤΙΚΩΝ ΕΚΔΗΛΩΣΕΩΝ 

• Επιμελείται και διοργανώνει κάθε είδους εκδηλώ¬ 
σεις: μουσικής, θεάτρου, κινηματογράφου, διαλέξεις, 
εκθέσεις, συζητήσεις και συσκέψεις. 

•Έχει την ευθύνη για την έκδοση και διάθεση ενημε¬ 
ρωτικών δελτίων, φυλλαδίων και γενικά έντυπου υλι¬ 
κού. 

• Συνεργάζεται με τους κοινωνικούς και πολιτιστι¬ 
κούς φορείς του Δήμου και τους παρέχει κάθε δυνατή 
βοήθεια. 

• Τηρεί αρχείο εκδηλώσεων. 

ΚΕΦΑΛΑΙΟ Β' 

ΠΡΟΣΩΠΙΚΟ 

Άρθρο 2 

Διάρθρωση θέσεων προσωπικού 

Οι θέσεις του προσωπικού της Βιβλιοθήκης διαρθρώ¬ 
νονται σε κλάδους και ειδικότητες ως εξής: 

1. ΤΑΚΤΙΚΟ ΠΡΟΣΩΠΙΚΟ 

Κλάδος ΤΕ1 Βιβλιοθηκονόμων: Μία (1) θέση 

2. ΕΚΤΑΚΤΟ ΠΡΟΣΩΠΙΚΟ 

Κλάδος ΔΕ Διοικητικών: Μία (1) θέση 

Άρθρο 3 

Τυπικά Προσόντα Προσωπικού 

Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα καθορίζονται 
σύμφωνα με τα προεδρικά διατάγματα 37α/1987,22/1990 
& το άρθρο 83 του ν. 1143/1991 όπως συμπληρώθηκαν 
από το ν. 2190/1994. 

Άρθρο 4 

Κατανομή Προσωπικού 

Η κατανομή του προσωπικού πραγματοποιείται από 
τον Πρόεδρο του Δ.Σ. σύμφωνα με τις υπηρεσιακές 
ανάγκες. 

Αρθρο 5 

Τελικές διατάξεις 

1. Ο τρόπος λειτουργίας των υπηρεσιών της Σακορ- 
ράφειου Δημοτικής Βιβλιοθήκης, εκτός απ’ όσα ορίζουν 
οι νόμοι 1188/1981 και 1588/1986, καθορίζεται με ειδικούς 
κανονισμούς που ψηφίζονται από το Διοικητικό Συμβού¬ 
λιο του Νομικού Προσώπου. 

2. Οι δραστηριότητες της Βιβλιοθήκης που δεν μπο¬ 
ρούν να καλυφθούν από το τακτικό προσωπικό εξυπηρε¬ 
τούνται από προσωπικό με σύμβαση ορισμένου χρόνου 
και έργου και προσλαμβάνονται σύμφωνα με το νόμο 
όπως ισχύει κάθε φορά. 

3. Την αρμοδιότητα σε αντικείμενα που δεν κατονομά¬ 
ζονται στον παρόντα Οργανισμό Εσωτερικής Υπηρεσίας, 
καθορίζει με απόφαση του ο Πρόεδρος του Διοικητικού 
Συμβουλίου. 

4. Ο παρών Οργανισμός Εσωτερικής Υπηρεσίας μπο¬ 
ρεί να συμπληρώνεται σε περίπτωση κενού με απόφαση 
του Διοικητικού Συμβουλίου. 

ΑΚΡΟΤΕΛΕΥΤΙΟ ΑΡΘΡΟ: ΚΑΛΥΨΗ ΔΑΠΑΝΗΣ 

Τα έξοδα θα καλύπτονται κυρίως από την τακτική 
οικονομική ενίσχυση του Δήμου Καστελλίου η οποία θα 
ανέρχεται στα 40.000 ευρώ ετησίως. 

Με την παρούσα απόφαση προκαλείται δαπάνη στον 
προϋπολογισμό του Νομικού Προσώπου, ύψους 40.000 
ευρώ για το τρέχον και τα επόμενα έτη. 

Η ισχύς του παρόντος οργανισμού αρχίζει από τη 
δημοσίευσή του στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 23 Οκτωβρίου 2007 

Με εντολή Γενικού Γραμματέα Περιφέρειας 
Η Διευθύντρια 

ΑΓΓΕΛΙΚΗ ΧΡΙΣΤΟΠΟΥΛΟΥ - ΒΕΛΕΓΡΑΚΗ 
-♦- 

Αριθμ. 14951 (6) 

Σύσταση Δημοτικής Επιχείρησης Ύδρευσης Άρδευσης 
και Αποχέτευσης Δήμου Κύμης (Δ.Ε.Υ.Α.Α.Κ.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 1 παρ. 3 του ν. 1069/1980 
«Περί κινήτρων δια την ίδρυση επιχειρήσεων υδρεύσεως 
και αποχετεύσεως» (ΦΕΚ Α' 191/1980). 

2. Τις διατάξεις του ν. 2307/1995 «Προσαρμογή νο¬ 
μοθεσίας αρμοδιότητας Υπουργείου Εσωτερικών στις 
διατάξεις για τη Νομαρχιακή Αυτοδιοίκηση» (ΦΕΚ Α' 
113/1995). 

3. Τ ις διατάξεις του ν. 2647/1998 «Μεταβίβαση αρμο¬ 
διοτήτων στις Περιφέρειες και την Αυτοδιοίκηση και 
άλλες διατάξεις» (ΦΕΚ Α' 237/1998). 

4. Τις διατάξεις του νόμου 2839/2000 «Ρυθμίσεις θε¬ 
μάτων Υπουργείου Εσωτερικών Δημόσιας Διοίκησης και 
Αποκέντρωσης και άλλες διατάξεις» (ΦΕΚ Α 196/2000). 

5. Τις διατάξεις του άρθρου 33 παρ. 1 του νόμου 
3274/2004 «Οργάνωση και λειτουργία των ΟΤΑ α' και 
β' βαθμού»» (ΦΕΚ Α'195/2004). 

6. Τον Κώδικα Δήμων & Κοινοτήτων ν. 3463/2006 (ΦΕΚ 
114Α'). 

7. Την υπ’ αριθμ. 224/2007 απόφαση του Δημοτικού 
Συμβουλίου του Δήμου Κύμης περί της συστάσεως της 
επιχείρησης. 

8. Την υπ’ αριθμ. 3038/31.5.2007 απόφαση του Γ.Γ.Π. 
Στερεός Ελλάδας περί παροχής εξουσιοδότησης του 
δικαιώματος υπογραφής «Με εντολή Γ.Γ.Π. Στερεός 
Ελλάδας» στον Γενικό Διευθυντή της Περιφέρειας και 
στους Προϊσταμένους Διευθύνσεων και Τμημάτων των 
Διευθύνσεων Τοπικής Αυτοδιοίκησης και Διοίκησης Νο¬ 
μών της Περιφέρειας. 

9. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του προϋπο¬ 
λογισμού του Δήμου Κύμης, το ύψος της οποίας ανέρχε¬ 
ται για το έτος 2008 στο ποσό των 200.000,00 Ευρώ, για 
το οποίο θα εγγράφει πίστωση στον ΚΑ 10-7511.001. Για 
τα επόμενα τρία έτη θα εγγράφει πίστωση 150.000,00 
στους αντίστοιχους Κ.Α. εξόδων των προϋπολογισμών 
του Δήμου, αποφασίζουμε: 

Εγκρίνεται η υπ’ αριθμ. 224/2007 απόφαση του Δη¬ 
μοτικού Συμβουλίου του Δήμου Κύμης η οποία αφορά 
τη σύσταση στον ομώνυμο Δήμο ενιαίας επιχείρησης 


Ύδρευσης-Άρδευσης και Αποχέτευσης το καταστατικό 
της οποίας έχει ως εξής: 

Άρθρο 1 

ΣΥΣΤΑΣΗ - ΕΠΩΝΥΜΙΑ 

Συστήνουμε στο Δήμο Κύμης του Νομού Εύβοιας ενι¬ 
αία Επιχείρηση Ύδρευσης - Αρδευσης - Αποχέτευσης 
με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ 
- ΑΡΔΕΥΣΗΣ - ΑΠΟΧΕΤΕΥΣΗΣ ΚΥΜΗΣ» με διακριτικό 
τίτλο «Δ.Ε.Υ.Α.Α.Κ.» (άρθρο 1 παρ. 1 ν. 1069/1980). 

Η Δημοτική ΕπιχείρησηΎδρευσης, Άρδευσης και Απο¬ 
χέτευσης Κύμης είναι νομικό πρόσωπο ιδιωτικού Δικαίου 
με κοινωφελή χαρακτήρα, λειτουργεί με κριτήρια ιδι¬ 
ωτικής οικονομίας και διέπεται ως προς τη διοίκηση, 
οργάνωση, εκτέλεση, λειτουργία και συντήρηση των 
έργων της αρμοδιότητας της καθώς και τις πηγές χρη¬ 
ματοδότησης της από τις διατάξεις του ν. 1069/1980 
«περί κινήτρων δια την ίδρυση επιχειρήσεων υδρεύσεως 
και αποχετεύσεως» και τις τροποποιήσεις και τις δια¬ 
τάξεις του άρθρου 33 του ν. 3274/2004. Για τα λοιπά 
θέματα εφαρμόζονται οι διατάξεις του Κώδικα Δήμων 
& Κοινοτήτων ν. 3463/2006 ΦΕΚ 114Α και οι κανόνες της 
ιδιωτικής οικονομίας (άρθρο 1 παρ. 1 ν. 1069/1980). 

Άρθρο 2 
Έδρα 

Έδρα της Επιχείρησης είναι η έδρα του Δήμου Κύμης 
η πόλη της Κύμης (άρθρο 1 παρ. 3 ν. 1069/1980). 

Άρθρο 3 

Περιοχή αρμοδιότητας 

Περιοχή αρμοδιότητας της Επιχείρησης είναι η διοι¬ 
κητική περιφέρεια του Δήμου Κύμης (άρθρο 1 παρ. 3 
του ν. 1069/1980). 

Άρθρο 4 

Σκοπός και λόγοι που δικαιολογούν 
τη σύσταση της επιχείρησης 

Σκοποί της επιχείρησης είναι οι δραστηριότητες που 
απορρέουν από τις διατάξεις των νόμων 1069/1980 όπως 
τροποποιήθηκε και ισχύει και 3274/2004. 

Ειδικότερα η επιχείρηση έχοντας διοικητική και οι¬ 
κονομική αυτοτέλεια και ευελιξία αντιμετωπίζει ριζικά, 
μακροχρόνια και μεθοδικά το κύκλώμα ύδρευσης άρ¬ 
δευσης και αποχετεύσεως του Δήμου Κύμης εκσυγχρο¬ 
νίζοντας τη λειτουργία αυτού με τη μελέτη, κατασκευή, 
συντήρηση και εκμετάλλευση όλων των συναφών έργων. 
Διοικεί και λειτουργεί τα δίκτυα ύδρευσης άρδευσης και 
αποχέτευσης ακαθάρτων και όμβριων υδάτων καθώς 
και τις μονάδες επεξεργασίας λυμάτων και απόβλητων 
της περιοχής αρμοδιότητας της. Αναλυτικότερα στους 
σκοπούς εντάσσονται: 

• Η Διαχείριση των έργων ύδρευσης, άρδευσης και 
αποχέτευσης (ΒΙΟ.ΚΑ). 

• Η Διαχείριση των υπονόμων και των εγκαταστά¬ 
σεων. 

• Η Επέκταση των δικτύων ύδρευσης άρδευσης απο¬ 
χέτευσης. 

• Η Συντήρηση των δικτύων ύδρευσης άρδευσης απο¬ 
χέτευσης. 

• Οι νέες συνδέσεις στην ύδρευση άρδευσης απο¬ 
χέτευση. 

• Άλλες δραστηριότητες, που πηγάζουν από την παρ. 
1 του άρθρου 33 του ν. 3274/2004 και έχουν να κάνουν 

κυρίως με την ανάληψη από την επιχείρηση της μελέ¬ 
της, κατασκευής, συντήρησης, εκμετάλλευσης, διοίκησης, 
επίβλεψης και λειτουργίας των δικτύων τηλεθέρμανσης, 
των δικτύων φυσικού αερίου, την εμφιάλωση και εμπορία 
νερού, τη διαχείριση αξιοποίηση και εμπορία των ανανε¬ 
ώσιμων πηγών ενέργειας που προέρχονται από τα αντι¬ 
κείμενα δραστηριότητας ΔΕΥΑ ή των δραστηριοτήτων 
των οικείων ΟΤΑ σύμφωνα με την κείμενη νομοθεσία. 

Αρθρο 5 
Περιουσία 

Στην περιουσία της Επιχείρησης ανήκουν τα έργα 
ύδρευσης, άρδευσης αποχέτευσης της περιοχής αρμο- 
διότητάς της, τα οποία εκτελέσθηκαν ή θα εκτελεσθούν 
με βάση εγκεκριμένες μελέτες, όλοι οι υπόνομοι που 
υπάρχουν και ο εγκαταστάσεις ύδρευσης άρδευσης 
και αποχέτευσης ακαθάρτων και όμβριων υδάτων, όλοι 
οι υπόνομοι ή ανοικτοί αγωγοί που εκβάλλουν άμεσα 
ή έμμεσα στο δίκτυο, καθώς επίσης και οι μονάδες 
επεξεργασίας πόσιμου ύδατος και υγρών αποβλήτων 
και κάθε άλλο στοιχείο που θα παραχωρηθεί από το 
Δήμο Κύμης (άρθρο 8 παρ. 1 ν. 1069/1980). Επίσης στην 
περιουσία της επιχείρησης ανήκει και οτιδήποτε πηγάζει 
από την δραστηριότητα της με βάση τα όσα ορίζονται 
στο άρθρο 33 του ν. 3274/2004. 

Η εκμετάλλευση των έργων και υπηρεσιών της Επι¬ 
χείρησης ενεργείται σύμφωνα με τις διατάξεις του ν. 
1069/1980 (άρθρο 1 παρ. 1). Με τη σύσταση της Επιχεί¬ 
ρησης υποκαθίσταται αυτοδίκαια στα δικαιώματα και 
τις υποχρεώσεις του Δήμου Κύμης όσον αφορά την 
ύδρευση άρδευση και την αποχέτευση (άρθρο 9 παρ. 1 
ν. 1069/1980 όπως ισχύει). Με επιμέλεια του Διοικητικού 
Συμβουλίου της Επιχείρησης ενεργείται απογραφή της 
περιουσίας που παραλαμβάνει από το Δήμο εντός έξι (6) 
μηνών από τη σύστασή της προκειμένου να καθοριστεί 
το ενεργητικό και το παθητικό της (άρθρο 9 παρ. 3 ν. 
1069/1980 όπως ισχύει). 

Άρθρο 6 
Κεφάλαιο 

Ο Δήμος Κύμης θα διαθέσει στην επιχείρηση το ποσό 
των 650.000,00 ευρώ για τέσσερα χρόνια (200.000 ευρώ 
το πρώτο έτος και 150.000 ευρώ για τα τρία επόμενα) 
και θα είναι το αρχικό της κεφάλαιο. 

Αρθρο 7 
Έσοδα 

Έσοδα της επιχείρησης είναι: 

Α) Εισπράξεις από το αντίτιμο των υπηρεσιών που 
προέρχονται από την άσκηση των δραστηριοτήτων 
της. 

Ειδικότερα σύμφωνα με τις διατάξεις των άρθρων 
10 έως και 16, 27 και 28 του ν. 1069/1980, του άρθρου 
33 του ν. 3274/2004 και του άρθρου 26 παρ. 3 του ν. 
3013/2002 είναι: 

1. Το ειδικό τέλος για την μελέτη, κατασκευή και επέ¬ 
κταση των έργων ύδρευσης και αποχέτευσης, που με 
την παρ. 3 του άρθρου 26 του ν. 3013/02 παρατάθηκε 
για μια δεκαετία από την λήξη που προέβλεπε η παρ. 
1 του άρθρου 11 του ν. 1069/1980 και υπολογίζεται σε 
ποσοστό 80% επί της αξίας του ύδατος που καταναλώ¬ 
νεται (άρθρο 10 παρ 1 εδ α’ και 11 ν. 1069/1980). 

2. Το ειδικό τέλος 3% επί του ακαθαρίστου εισοδή¬ 
ματος των οικοδομών (άρθρο 10 παρ. 1 εδ. β και 12 ν. 


1069/1980) καταβαλλόμενο από της ενάρξεως του επό¬ 
μενου από της συστάσεως της Επιχειρήσεως έτους. 

3. Δωρεάν επιχορήγηση από το πρόγραμμα δημοσί¬ 
ων επενδύσεων σε ποσοστό μέχρι 35% των δαπανών 
μελετών και κατασκευών των πόσης φύσεως έργων 
ύδρευσης και αποχέτευσης αρμοδιότητας της επιχεί¬ 
ρησης (άρθρο 13 ν. 1069/1980). 

4. Το τέλος σύνδεσης με το δίκτυο της αποχέτευσης 
(άρθρο 10 παρ 1 εδ. γ' ν. 1069/1980). 

5. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 
εδάφ δ' και άρθρο 15 ν. 1069/1980). 

6. Το τέλος σύνδεσης με το δίκτυο της ύδρευσης 
(άρθρο 10 παρ 1 εδ. ε' ν. 1069/1980). 

7. Το τέλος χρήσεως υπονόμων (άρθρο 10 παρ. 1 εδ. 
στ ν. 1069/1980). 

8. Η αξία ύδατος που καταναλώνεται (άρθρο 10 παρ. 
1 εδ ζ' ν. 1069/1980). 

9. Η εγγύηση χρήσεως του υδρομετρητή (άρθρο 10 
παρ 1 εδ. η' ν. 1069/1980). 

10. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών 
ή άλλων συναφών εργασιών (άρθρο 10 παρ. 1 εδ. θ' ν. 
1069/1980). 

11. Οι συνεισφορές τρίτων για την εκτέλεση κατά προ¬ 
τεραιότητα έργων (άρθρο 10 παρ 1 εδ. ι' ν. 1069/1980). 

12. Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ 1 εδ. ιβ' ν. 1069/80). 

13. Δάνεια, κληρονομιές, δωρεές και λοιπές επιχορη¬ 
γήσεις (άρθρο 10 παρ 1 εδαφ ιγ' ν. 1069/1980). 

14. Έσοδα που εισπράττονται από την εφαρμογή των 
διατάξεων των άρθρων 27 και 28 ν. 1069/1980 και κάθε 
άλλη νόμιμη πρόσοδος. 

15. Τα εισπραττόμενα ποσά για οποιαδήποτε απαραί¬ 
τητη δαπάνη σχετική με τις προσφερόμενες υπηρεσίες 
από τα νέα αντικείμενα της επιχείρησης (άρθρο 33 ν. 
3274/2004) όπως η άρδευση. 

Β) Υπογραφή συμβάσεων με το Δήμο που την έχει 
συστήσει ή άλλους Ο.Τ.Α. ή ιδιώτες για την παροχή 
υπηρεσιών ή εκτέλεση έργων και εργασιών. 

Γ) Υπογραφή προγραμματικών συμβάσεων με τους 
φορείς του άρθρου 225 του Κώδικα Δήμων & Κοινοτή¬ 
των ν. 3463/2006. 

Άρθρο 8 
Διοίκηση 

1. Η Επιχείρηση διοικείται από Διοικητικό Συμβούλιο 
που αποτελείται από επτά (7) μέλη, τα οποία ορίζονται 
μαζί με τους αναπληρωτές τους από το Δημοτικό Συμ¬ 
βούλιο Κύμης τηρούμενης της ποσόστωσης που θέτει 
η παρ. 1β του άρθρου 6 του ν. 2839/2000. Από τα μέλη 
αυτά: 

α) Πέντε (5) είναι αιρετοί εκπρόσωποι της Δημοτικής 
Αρχής εκ των οποίων ο ένας θα προέρχεται από τη 
μειοψηφία του Δημοτικού Συμβουλίου Κύμης (άρθρο 6 
ν. 2307/1995 και 255 ν. 3463/2006). 

β)Ένας (1) είναι δημότης του Δήμου Κύμης που έχει 
πείρα ή γνώσεις σχετικές με το αντικείμενο της επιχεί¬ 
ρησης (άρθρο 255 ν. 3463/2006). 

γ)Ένας (1) είναι εκπρόσωπος Κοινωνικού φορέα της 
περιοχής. 

Σε περίπτωση που η επιχείρηση απασχολεί περισ¬ 
σότερους από είκοσι (20) εργαζόμενους τότε στο Διοι- 

κητικό Συμβούλιο θα συμμετέχει και εκπρόσωπος των 
εργαζόμενων ο οποίος υποδεικνύεται από τη γενική 
συνέλευση αυτών. Στην περίπτωση αυτή μειώνεται κατά 
έναν ο αριθμός των Δημοτικών Συμβούλων. 

2. Το Δημοτικό Συμβούλιο Κύμης ορίζει από τα μέλη 
του Διοικητικού Συμβουλίου της επιχείρησης τον Πρό¬ 
εδρο και τον Αντιπρόεδρό του (άρθρο 3 παρ. 1 του ν. 
1069/1980 και άρθρο 255 παρ. 4 του ν. 3463/2006). 

3. Ο Πρόεδρος εκπροσωπεί την επιχείρηση σε όλες τις 
δικαστικές ή εξώδικες σχέσεις. Σε περίπτωση απουσίας 
ή κωλύματος του, αντικαθίσταται από τον Αντιπρόεδρο 
(άρθρο 5 παρ. 4 ν. 1069/1980). 

4. Η θητεία του Διοικητικού Συμβουλίου ακολουθεί 
τη θητεία του Δημοτικού Συμβουλίου και σε κάθε πε¬ 
ρίπτωση λήγει το αργότερο τρεις (3) μήνες μετά την 
εγκατάσταση του νέου δημοτικού συμβουλίου (άρθρο 
255 παρ. 2 ν. 3463/2006). 

5. Νέα μέλη του Διοικητικού Συμβουλίου ορίζονται 
όταν λήξει η θητεία των παλαιών ή όταν κατά τη διάρ¬ 
κεια της θητείας τους μείνει κενή θέση για οποιονδή- 
ποτε λόγο (άρθρο 255 παρ. 3 ν. 3463/2006). 

6. Μέχρι να οριστούν τα μέλη ή μέχρι να συμπληρωθεί 
οποιαδήποτε θέση μέλους η οποία μένει κενή το Διοικη¬ 
τικό Συμβούλιο λειτουργεί με την ελλιπή σύνθεση, αρκεί 
ο αριθμός των μελών του να μην είναι κατώτερος αυτού 
που απαιτείται για το σχηματισμό απαρτίας. 

7. Το Διοικητικό Συμβούλιο με απόφασή του συντάσσει 
υποχρεωτικά τους εξής κανονισμούς: 

• Εσωτερικό Οργανισμό Υπηρεσιών - Προσωπικού 
(ΟΕΥ) (άρθρο 7 ν. 1069/1980 όπως ισχύει και άρθρο 257 
ν. 3463/2006) μετά από γνώμη του Δημοτικού Συμβου¬ 
λίου. 

• Διαχείρισης και Λειτουργίας (άρθρο 21 ν. 1069/1980 
όπως ισχύει και άρθρο 257 ν. 3463/2006) μετά από έλεγ¬ 
χο από το Δημοτικό Συμβούλιο. 

• Κανονισμό Δικτύων'Υδρευσης και Αποχέτευσης (άρ¬ 
θρο 23 ν. 1069/1980 όπως ισχύει) μετά από έγκριση από 
το Δημοτικό Συμβούλιο. Μέχρι την έκδοση αυτού του 
κανονισμού εφαρμόζονται τα τιμολόγια που ισχύον και 
οι κανονισμοί των υπηρεσιών ύδρευσης και αποχετεύ- 
σεως του δήμου (άρθρο 6 παρ. 10 ν. 2307/1995). 

Με απόφαση του Διοικητικού Συμβουλίου της επιχεί¬ 
ρησης μπορεί να συντάσσονται και άλλοι κανονισμοί οι 
οποίοι κρίνονται απαραίτητοι για τη λειτουργία αυτής 
(άρθρο 257 ν. 3463/2006). 

8. Το πρώτο Διοικητικό Συμβούλιο της επιχείρησης, θα 
συγκροτηθεί αμέσως μετά τη δημοσίευση της συστατι¬ 
κής πράξης στην Εφημερίδα της Κυβερνήσεως. 

Αρθρο 9 
Λύση 

Η επιχείρηση λύεται με απόφαση του Δημοτικού Συμ¬ 
βουλίου κατά απόλυτη πλειοψηφία και πράξεως του 
Γενικού Γραμματέα της Περιφέρειας που δημοσιεύε¬ 
ται στην Εφημερίδα της Κυβερνήσεως (άρθρο 262 ν. 
3463/2006). 

Άρθρο 10 
Εκκαθάριση 

Τη λύση της επιχείρησης ακολουθεί η εκκαθάριση. 
Μετά την εκκαθάριση της επιχείρησης, όσα περιουσιακά 
στοιχεία απομένουν, περιέρχονται στο Δήμο Κύμης. Η 


εκκαθάριση γίνεται από ορκωτούς ελεγκτές που ορί¬ 
ζονται από το Δημοτικό Συμβούλιο. 

Ακροτελεύτιο άρθρο 

Από την απόφαση αυτή προκαλείται δαπάνη σε βάρος 
του προϋπολογισμού του Δήμου Κύμης ύψους 200.000,00 
ευρώ για το οικονομικό έτος 2008. Για την ανωτέρω δαπά¬ 
νη θα εγγράφει πίστωση στον Κ.Α 10-7511.001 προϋπολογι¬ 
σμού οικονομικού έτους 2008. Γ ια τα επόμενα τρία έτη θα 
εγγραφούν πιστώσεις 150.000 ευρώ στους αντίστοιχους 
Κ.Α. Εξόδων των προϋπολογισμών του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 24 Οκτωβρίου 2007 

Με εντολή Γ ενικού Γ ραμματέα Περιφέρειας 
Η Διευθύντρια 

Α. ΛΑΔΕΡΟΥ - ΤΣΙΜΠΡΙΚΙΔΟΥ 

-♦- 

Αριθμ. 5262 (7) 

Έγκριση υπερωριακής απασχόλησης υπαλλήλων του Νο¬ 
μαρχιακού Διαμερίσματος Ροδόπης για το 2ο εξά¬ 
μηνο του έτους 2007. 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1. Τις διατάξεις του π.δ. 30/1996 « Κώδικας Νομαρχι¬ 
ακής Αυτοδιοίκησης» όπως τροποποιήθηκε και ισχύει 
σήμερα. 

2. Τις διατάξεις της παραγράφου 7 του άρθρου 25 του 
ν. 2738/1999 (ΦΕΚ 180 Α'). 

3. Τις διατάξεις του άρθρου 16 του ν. 3205/2003 (ΦΕΚ 
297 τ.Α/2003), «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και ΟΤΑ και άλλες 
διατάξεις». 

4. Το υπ’ αριθμ. 2/12540/0022/23.3.2007 έγγραφο της 
22ης Διεύθυνσης Μισθολογίου του Γ ενικού Λογιστηρίου 
του Κράτους «Παροχή οδηγιών για την υλοποίηση της 
εισοδηματικής πολιτικής έτους 2007». 

5. Τ ις ανάγκες του Γ ραφείου Νομάρχη Ροδόπης για 
την αντιμετώπιση των αναγκών μετακίνησης και υπο¬ 
στήριξης του σε περιόδους εκτάκτων αναγκών και της 
Διεύθυνσης Οικονομικού για τον έγκαιρο έλεγχο και 
αποστολή των δικαιολογητικών των δαπανών όλων των 
Υπηρεσιών του Νομαρχιακού Διαμερίσματος Ροδόπης 
κατά το τέταρτο τρίμηνο του έτους κατά το οποίο, 
λόγω της λήξης του οικονομικού έτους, ο αριθμός των 
δαπανών είναι υπερβολικά αυξημένος, την έγκαιρη εξό¬ 
φληση και τακτοποίηση των χρηματικών ενταλμάτων 
πληρωμής, και την εμπρόθεσμη συμφωνία των τρα¬ 
πεζικών λογαριασμών με τα λογιστικά βιβλία και την 
απόδοση των κρατήσεων, τον έλεγχο των τηρούμενων 
βιβλίων παγίων και αναλωσίμων υλικών, καθώς και τον 
έλεγχο του μητρώου μισθοδοσίας. 

6. Το γεγονός ότι για την αντιμετώπιση των παραπάνω 
εκτάκτων υπηρεσιακών αναγκών οι υπάλληλοι ασχο¬ 
λήθηκαν και εξακολουθούν να ασχολούνται πέραν του 
κανονικού ωραρίου εργασίας, λόγω του μη επαρκούς 
αριθμού των υπαλλήλων. 

7. Το γεγονός ότι για την υπερωριακή απασχόληση 
έχουν προβλεφθεί σχετικές πιστώσεις στον Προϋπο¬ 
λογισμό του οικονομικού έτους 2007 και στον ειδικό 
φορέα 072.100 της Δ/νσης Διοίκησης του Νομαρχιακού 

Διαμερίσματος Ροδόπης, αποφασίζουμε: 

Εγκρίνουμε την καθιέρωση υπερωριακής απασχόλη¬ 
σης με αμοιβή, κατά τις απογευματινές ώρες και κατά 
τις Κυριακές και εξαιρέσιμες ημέρες για το Γραφείο 
Νομάρχη και για τη Διεύθυνση Οικονομικού και ορί¬ 
ζουμε ότι: 

α) Ο αριθμός του προσωπικού του Νομαρχιακού Δια¬ 
μερίσματος Ροδόπης που θα απασχοληθεί υπερωριακά 
είναι δεκαοχτώ (18) υπάλληλοι, ήτοι έξι (6) υπάλληλοι 
των Υπηρεσιών Υποστήριξης του Νομάρχη και δώδεκα 
(12) υπάλληλοι της Δ/νσης Οικονομικού. 

β) Οι ώρες απογευματινής απασχόλησης ορίζονται 
κατά ανώτατο όριο σε εξήντα (60) ώρες το μήνα για 
κάθε υπάλληλο. 

γ) Οι ώρες απασχόλησης κατά τις Κυριακές και εξαι¬ 
ρέσιμες ημέρες για τους παραπάνω υπαλλήλους ορίζο¬ 
νται κατά ανώτατο όριο σε δεκαέξι (16) ώρες το μήνα 
για κάθε υπάλληλο. 

Για κάθε υπηρεσία του Νομαρχιακού Διαμερίσματος 
Ροδόπης από τις προαναφερόμενες θα εκδοθεί απόφα¬ 


ση συγκρότησης συνεργείου υπερωριακής απασχόλη¬ 
σης, στην οποία θα αναφέρονται ονομαστικά οι συμμε¬ 
τέχοντας υπάλληλοι, το αντικείμενο απασχόλησης, το 
χρονικό διάστημα και οι ώρες απασχόλησης για τον 
κάθε ένα, κατά μήνα. 

δ) Ο Προϊστάμενος της Υπηρεσίας θα βεβαιώνει την 
υπερωριακή απασχόληση των υπαλλήλων και το υπε- 
ρωριακά παρασχεθέν έργο. 

ε) Το ύψος της δαπάνης που θα προκύψει υπολογίζε¬ 
ται να ανέλθει στο ποσό των 16.000,00 ευρώ συνολικά 
και θα καλυφθεί από πιστώσεις του Προϋπολογισμού 
του οικονομικού έτους 2007, φορέα 072.100 και ΚΑΕ 
0511 και 0512. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 25 Οκτωβρίου 2007 
Ο Νομάρχης 

ΑΡΙΣΤΕΙΔΗΣ ΓΙΑΝΝΑΚΙΔΗΣ 

